Kommissionens forordning (EF) nr. 1686/2002

af 25. september 2002

om fastsættelse af de landbrugselementer og den tillægstold, der skal anvendes fra den 1. januar 2002 ved indførsel fra Island og Norge til Fællesskabet af visse varer henhørende under Rådets forordning (EF) nr. 3448/93

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved forordning (EF) nr. 2580/2000(2), særlig artikel 7, stk. 4, og

ud fra følgende betragtninger:

(1) I protokol 3 til EØS-aftalen, i det følgende benævnt "protokol 3", fastsættes ordningerne for handelen med visse kategorier af forarbejdede landbrugsvarer mellem på den ene side Fællesskabet og på den anden side EFTA-landene.

(2) Protokol 3 blev ændret ved afgørelse truffet af Det Blandede EØS-udvalg nr. 140/2001 af 23. november 2001 om ændring af protokol 2 og 3 til EØS-aftalen om forarbejdede landbrugsvarer og andre landbrugsvarer(3) for så vidt angår landbrugselementerne og tillægstolden. Disse ændringer finder anvendelse fra den 1. januar 2002.

(3) Det er derfor nødvendigt i overensstemmelse med protokol 3 at fastsætte de nye landbrugselementer og den nye tillægstold for Island og Norge.

(4) Landbrugselementerne og tillægstolden bør beregnes i overensstemmelse med Kommissionens forordning (EF) nr. 1460/96 af 25. juli 1996 om gennemførelsesbestemmelser for præferencehandelsordningerne for visse varer fremstillet af landbrugsprodukter, jf. artikel 7 i Rådets forordning (EF) nr. 3448/93(4), ændret ved forordning (EF) nr. 2495/97(5). Den told, der skal opkræves som følge af foranstaltningerne i denne forordning, bør ikke overstige toldsatserne i den fælles toldtarif.

(5) Kommissionens forordning (EF) nr. 1475/2000 af 10. juli 2000 om fastsættelse af størrelsen af de landbrugselementer og den tillægstold, der skal anvendes fra den 1. juli 2000 ved indførsel fra Island til Fællesskabet af varer henhørende under Rådets forordning (EF) nr. 3448/93(6), og Kommissionens forordning (EF) nr. 1476/2000 af 10. juli 2000 om fastsættelse af landbrugselementerne og tillægstolden, der anvendes fra 1. juli 2000 for import til Fællesskabet af varer henhørende under Rådets forordning (EF) nr. 3448/93 fra Norge(7), bør derfor ophæves.

(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Bilag I -

UDSTEDT FØLGENDE FORORDNING:

Artikel 1

De landbrugselementer og den tillægstold, der skal anvendes ved indførsel fra Island og Norge af varer henhørende under tabel 1 i protokol 3 til EØS-aftalen og under tabel 1 i bilag B til forordning (EF) nr. 3448/93, fremgår af bilag I og II.

Artikel 2

Forordning (EF) nr. 1475/2000 og (EF) nr. 1476/2000 ophæves.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. september 2002.

På Kommissionens vegne

Erkki Liikanen

Medlem af Kommissionen

(1) EFT L 318 af 20.12.1993, s. 18.

(2) EFT L 298 af 25.11.2000, s. 5.

(3) EFT L 22 af 24.1.2002, s. 34.

(4) EFT L 187 af 26.7.1996, s. 18.

(5) EFT L 343 af 13.12.1997, s. 18.

(6) EFT L 171 af 11.7.2000, s. 24.

(7) EFT L 171 af 11.7.2000, s. 34.

BILAG I

Landbrugselementer (pr. 100 kg nettovægt), der skal anvendes fra den 1. januar 2002 ved indførsel til Fællesskabet fra Island og Norge

DEL 1

>TABELPOSITION>

DEL 2

>TABELPOSITION>

BILAG II

Tillægstold for sukker (AD S/Z) og for mel (AD F/M) (pr. 100 kg nettovægt), der skal anvendes fra den 1. januar 2002 ved indførsel af varer til Fællesskabet fra Island og Norge

DEL 1

>TABELPOSITION>

DEL 2

>TABELPOSITION>

>TABELPOSITION>